**Požiadavky na časový, technický a personálny harmonogram zabezpečenia realizácie predmetu zákazky**

Predmet zákazky bude realizovaný v súlade so záväzným:

* Časovým harmonogramom realizácie predmetu zákazky - tento bude vypracovaný v súlade s prílohou č. B.5a týchto súťažných podkladov;
* Personálnym harmonogramom realizácie predmetu zákazky zohľadňujúcim nasadenie pracovníkov - tento bude vypracovaný v súlade s prílohou č. B.5b týchto súťažných podkladov; a
* Technickým harmonogramom realizácie predmetu zákazky zohľadňujúcim nasadenie strojov a zariadení - tento bude vypracovaný v súlade s prílohou č. B.5c týchto súťažných podkladov.

Každý z týchto harmonogramov uchádzač vypracuje a predloží **ako súčasť ponuky**, pričom v prípade úspešnosti ponuky sa tieto harmonogramy stanú záväznými prílohami zmluvy o dielo. Všetky prílohy B.5 vypracuje uchádzač poskytnutím všetkých informácií, ktoré verejný obstarávateľ požaduje uviesť k jednotlivým harmonogramom.

Verejný obstarávateľ požaduje, aby uchádzač pri vypracovaní harmonogramov vychádzal z jednotlivých etáp realizácie Diela, ktoré sú uvedené v príslušnom stĺpci harmonogramov (ďalej len „Technologické etapy“ alebo jednotlivo „Technologická etapa“). Technologické etapy sú logicky usporiadané v technologickej štruktúre, v súlade s technickými normami a technologickými procesmi pri zohľadnení rozsahu prác pri realizácii diela.

Verejný obstarávateľ upozorňuje uchádzačov na to, že:

* v Personálnom harmonograme realizácie predmetu zákazky je uchádzač povinný uviesť všetkých pracovníkov, ktorých mieni využiť na realizáciu zákazky – nie len kľúčových expertov, prostredníctvom ktorých preukazuje splnenie podmienok účasti. Bližšie sa uchádzač pri vypĺňaní návrhu riadi inštrukciami, ktoré sú uvedené v súťažných podkladoch a taktiež v prílohe B.5b týchto súťažných podkladov;

Uchádzač priradí ku každej Technologickej etape všetkých pracovníkov, ktorých mieni využiť na realizáciu Diela, s uvedením typu pracovníka (kľúčový odborník alebo iný pracovník), počtu pracovníkov, dobu ich nasadenia v poradových číslach dní od-do (napr. od 1. dňa do 20. dňa, tzn. nie dátum) a celkový počet hodín výkonu práce navrhnutých pracovníkov v príslušnej Technologickej etape.

Uchádzač vyberie typ pracovníka:

1. **Kľúčový odborník**, ktorým sa rozumie osoba podľa osobitného právneho predpisu, na ktorej činnosť sa vyžaduje doklad o odbornej spôsobilosti (napr. oprávnenie, preukaz či doklad o zaškolení alebo poučení) (ďalej len „**Kľúčový odborník**“); Ak uchádzač uvádza typ pracovníka - Kľúčový odborník, v ďalšom stĺpci s názvom „Druh kľúčového odborníka podľa osobitného právneho predpisu“, vyberie zo zoznamu Kľúčového odborníka, ktorého chce v príslušnej Technologickej etape nasadiť.

Zoznam Kľúčových odborníkov uvedený v príslušnom stĺpci je ilustratívny, uchádzač uvedie všetkých tých Kľúčových odborníkov, prostredníctvom ktorých reálne mieni realizovať zákazku, vrátane tých ,prostredníctvom ktorých preukazuje plnenie podmienky účasti technickej alebo odbornej spôsobilosti stanovenej verejným obstarávateľom v súlade s ustanovením § 34 ods. 1 písm. g) ZVO: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov (pozn. v rámci podmienok účasti označených ako „Experti“);

V prípade nasadenia Kľúčového odborníka sa stĺpec s názvom „Pracovná pozícia“ **nevypĺňa.**

alebo uchádzač uvedie typ pracovníka:

1. **Iný pracovník** (ďalej len „**Iný pracovník**“); Ak uchádzač uvádza typ pracovníka - Iný pracovník, v stĺpci s názvom „Pracovná pozícia“, uvedie jeho pracovnú pozíciu (napr. kopáč, murár, pomocný pracovník a pod.). V prípade nasadenia Iného pracovníka sa stĺpec s názvom „Druh kľúčového odborníka podľa osobitného právneho predpisu“ **nevypĺňa.**

Uchádzač v Personálnom harmonograme uvedie všetkých pracovníkov (uvedených v bode i. a ii.), ktorých mieni využiť na realizáciu Diela v súlade s požadovanou kvalitou a najmä, aby množstvá a druhy pracovných síl navrhnutých uchádzačom zohľadňovali špecifiká každej Technologickej etapy.

* v Technickom harmonograme realizácie predmetu zákazky je uchádzač povinný uviesť všetky technické zariadenia, ktoré mieni využiť na realizáciu zákazky. Bližšie sa uchádzač pri vypĺňaní návrhu riadi inštrukciami, ktoré sú uvedené v týchto súťažných podkladoch a taktiež v prílohe B.5c týchto súťažných podkladov.

### Uchádzač uvedie ku každej Technologickej etape **všetky technické zariadenia (vozidlá, stroje a zariadenia), ktoré mieni použiť pri realizácii Diela**, s uvedením názvu a označenia technického zariadenia (napr. Tatra 138, sklápač, PV3S žeriav, dózer, fréza a pod., tzn. uchádzač neuvádza EČV), počtu technických zariadení, dobu ich nasadenia v poradových číslach dní od-do (napr. od 1. dňa do 20. dňa, tzn. nie dátum) a celkový počet hodín výkonu práce navrhnutých technických zariadení v príslušnej Technologickej etape.

### Uchádzač uvedie všetky technické zariadenia, ktoré mieni využiť pri realizácii Diela tak, aby zabezpečil plnenie predmetu zákazky v súlade s požadovanou kvalitou a najmä aby množstvá a druhy technických zariadení navrhnutých uchádzačom zohľadňovali špecifiká každej Technologickej etapy.

* V Časovom harmonograme uchádzač uvedie plánovaný začiatok a plánovaný koniec každej Technologickej etapy realizácie Diela v poradových číslach dní od-do (napr. od 1. dňa do 20. dňa, tzn. nie dátum), pričom uchádzač zohľadní maximálnu lehotu realizácie Diela.

Predložené harmonogramy musia byť vzájomne súladné. Predložené harmonogramy realizácie diela umožnia verejnému obstarávateľovi v procese zadávania zákazky objektívne posúdiť najmä vecnú a časovú reálnosť ponuky. Pri realizácii úspešnej ponuky, bude mať verejný obstarávateľ možnosť prostredníctvom predložených harmonogramov realizácie diela kontrolovať časové úseky stavebných celkov pri realizácii zákazky, záväzné počty nasadenia síl a prostriedkov v jednotlivej etape výstavby.

Uchádzač je povinný v harmonogramoch nastaviť časový, personálny a technický režim realizácie zákazky tak, aby pri zohľadnení všetkých kľúčových faktorov majúcich vplyv na dobu a plynulosť plnenia garantoval realizovateľnosť Diela v dohodnutej lehote a umožňoval Verejnému obstarávaniu overenie realizovateľnosti Diela v etape hodnotenia ponúk.

Cieľom harmonogramov je zabezpečiť:

### či je uchádzač schopný zrealizovať Dielo v Lehote plnenia,

### najnižšie náklady na zdroje (ľudia, stroje, technológie),

### minimalizáciu rizika organizačného zlyhania realizácie Diela,

### efektívne využitie zdrojov,

### garanciu využívania pracovníkov (osôb) a technických zariadení, ktoré uchádzač navrhuje k realizácii Diela.

Verejný obstarávateľ (ako objednávateľ) bude kontrolovať lehoty (časovú záväznosť) zhotovenia jednotlivých úsekov výstavby diela v rámci jednotlivých harmonogramov realizácie diela – podrobnejšie informácie sú uvedené vo vzore zmluvy o dielo, ktorá tvorí prílohu č. D.1 súťažných podkladov.